आ हुनका यादि आबि गेलेन कि एकरा खरीदला पर तीनू बच्चा मे कत्ते झगड़ा भेल रहै आ तीनू के संग बड्ड मारि-पीट कर' पड़लै । लाति सँ ,हाथ सँ ,मुक्के थापड़े एकदम गधकीच्च्न भ' गेल रहै ,आ जेना कि सब दिन होइत रहै मारलाक बच्चा क' काननै अलग आ कनियांक काननै अलग ।
 चिप्स कंपनी के अलग गारि ,दोकनदार के अलग गारि आ एंग्री बर्ड गेम बनबै वला सब के सेहो थोड़-थाक मिललै ।
 आ कनियां ओइ एंग्रीबर्ड कार्ड कें हटा देलखिन ,पहिले मोने भेलेन कि कार्ड के फेंक देल जाए ,फेर रूकि गेलखिन कुनो सुरक्षित जग्गह पर चोरा कें राखि देलखिन । आ फेकाए वला सेहो बहुत रास समान रहै जेना कि नेनपने सँ वौआ सब जे ड्राइ्रंग केने रहै तेकर रफ आ फेयरक बहुत रास कापी आ खुल्ला कागज । एहनो कागज सब जेकरा वौआ सब आब नइ देखए ,देखला क' बादो अनठा दए ,मुदा श्रीमति जी सबकें पजियेने अंदर चलि गेलखिन । 